b'\n_START_ARTICLE_\nAvtarijati\n_START_PARAGRAPH_\nAvtarijati (Autariati, gr\xc5\xa1ko \xce\x91\xe1\xbd\x90\xcf\x84\xce\xb1\xcf\x81\xce\xb9\xce\xac\xcf\x84\xce\xb1\xce\xb9) so bili ilirsko pleme, ki je \xc5\xbeivelo na podro\xc4\x8dju Tare, kra\xc5\xa1ke planota v zahodni Srbiji nad reko Drino._NEWLINE_Avtarijati, katerih miti\xc4\x8dni o\xc4\x8de je bil Iliryios so \xc5\xbeiveli na podro\xc4\x8dju Tare. Na jugu so mejili na Ardijejce, s katerimi so bili v nenehnih sporih. Tudi Aleksander Veliki je leta 334 pr. n. \xc5\xa1t., ko se je vra\xc4\x8dal od bregov Donave v Makedonijo, pri\xc4\x8dakoval da ga bodo napadli. Okoli leta 300 pr. n. \xc5\xa1t. so med umikom pred Kelti napadli Paionce. Porazila jih je makedonska vojska in okoli 20.000 dru\xc5\xbein izgnala na obmo\xc4\x8dje pogorja Orbelos (verjetno dana\xc5\xa1nja Belasica) na makedonsko-tra\xc4\x8danski meji, kjer so se naselili. Preostali Avtarijati so se razkropili, delno so jih asimilirali Dardanci.'